I begynnelsen tegnet Gottfredson stripen helt alene, men i 1934 trakk han seg noe tilbake for å konsentrere seg om skrivingen av fortellingene og gjøre blyantutkastene. Manusene ble gjort av Ted Osborne (1934–49), Merrill De Maris (1934–42), Dick Shaw (1942–43), Bill Walsh (1943–64), Roy Williams (1964) og Del Connell (1968–82). Det var en rekke tusjere knyttet til serien, blant annet Al Taliaferro på 1930-tallet, inntil Gottfredson selv overtok tusjingen i 1943.